《阮郎归（咏春）》
宋代·赵长卿

和风暖日小层楼。人闲春事幽。杏花深处一声鸠。花飞水自流。

寻旧梦，续扬州。眉山相对愁。忆曾和泪送行舟。清江古渡头。

作者简介：赵长卿号仙源居士。江西南丰人。宋代著名词人。 宋宗室，居南丰。生平事迹不详，曾赴漕试，约宋宁宗嘉定末前后在世。从作品中可知他少时孤洁，厌恶王族豪奢的生活，后辞帝京，纵游山水，居于江南，遁世隐居，过着清贫的生活。他同情百姓，友善乡邻，常作词呈乡人。晚年孤寂消沉。《四库提要》云：“长卿恬于仕进，觞咏自娱，随意成吟，多得淡远萧疏之致。”